**Yasmina Alcaraz Moreno** (Castelló d'Empuries, Girona, Katalunia, 1989ko otsailaren 7a) saskibaloiko arbitro kataluniarra da. 2017tik nazioarteko arbitroa da. ACB Ligako partidak, 3x3 saskibaloi-partidak eta FIBAko selekzioen partidak zuzentzen ditu. *Kataluniako Arbitro Batzordeko* kidea da.

2024ko urtarrilean historia egin zuen Bilboko Miribillan. ACB partida batean Yasmina Alcarazez gain Esperanza Mendoza Holgadok osatu baitzuen arbitro hirukotea.

Ibilbidea
---------

### Jokalari

14 urterekin hasi zen partidak arbitratzen. Jokalaria ere bazen, eta Katalunian maila bateraino ez denez bateragarria bi gauzak egitea jokalari jarraitzea erabaki zuen. 

### Arbitro

Jarduera Fisikoaren eta Kirolaren Zientzien karreran hasi zenean, jokatzeari utzi zion eta Gironako Arbitraje Batzordean hasi zen. 2014. urtean EBFko 2. taldera igo zen EBA Ligako eta Emakumezkoen 2. Ligako arbitro gisa. 2017an, FEBko kategoria absolutura iristea lortu zuen, hau da, Urrezko eta Zilarrezko LEB ligara eta Emakumezkoen Ligara. Bestalde, 2017an federazioaren lizentzia lortu zuen 3x3 saskibaloiko nazioarteko arbitro gisa.

2018an Saskibaloiko Erregina Kopako finala zuzendu zuen eta 2019an, Spar Citylift Girona eta Perfumerías Avenida taldeen artekoa, bi kasuetan bigarren taldeak irabazita.

2018ko udan, 3x3 saskibaloi-partidak zuzendu zituen 2018ko Mediterraneoko Jokoetan, eta emakumezkoen brontzezko dominaren partidako arbitroa izan zen: Portugal eta Serbia (21–20).

Urrezko LEB partida bat zuzendu zuten hiru emakumek osatutako lehen arbitraje taldeko kide izan zen. Paula Lema eta Elena Espiaurekin batera, 2018ko abenduaren 18an, Carramimbre CBC Valladolid eta Tau Castellóren arteko partida batean izan zen (70-56).

2019ko irailaren 13an, ofizial egin zen ACB Ligara igo izana. Hala, historiako laugarren emakumea izan zen kategorian partidak zuzentzen, 2019-2020 denboraldia izan zen lehenbizikoa, bi emakume arbitro jardunean zituena. Urte horretan bertan eman zitzaion FIBAren lizentzia zuria, nazioarteko selekzioen partidak zuzendu ahal izateko.

Denboraldiak
------------

| Kategoria | Herrialdea | Urtea |
| --- | --- | --- |
| Oinarrizko kategoriak | Espainia | 2004 - 2014 |
| EBA eta LF2 liga | Espainia | 2014 - 2017 |
| LEB eta LF1 liga | Espainia | 2017 - 2019 |
| ACB liga | Espainia | 2019 - ... |

Aintzatespenak
--------------

* 2013an Castelló de Ampurasko Udalaren Kirol merezimenduak

Erreferentziak
--------------

1. ↑    *Yasmina Alcaraz, nova àrbitra ACB del Comitè d'Àrbitres de l'FCBQ.* .
2. ↑   «ACB.COM - Seis ascensos arbitrales para la Liga Endesa 2019-20» *www.acb.com*.[*Betiko hautsitako esteka*]
3. ↑   «FIBA-3x3-Pool-Of-Referees» *2018*.
4. ↑   **(Gaztelaniaz)** Infobae, Por Newsroom.  (2024-01-07). «Yasmina Alcaraz y Esperanza Mendoza hacen historia en el Surne Bilbao-BAXI Manresa» *infobae* (Noiz kontsultatua: 2024-01-31).
5. 1 2   «ENTREVISTA MD // Alcaraz: "Nunca he vivido discriminación en el arbitraje por ser mujer"» *Mundo Deportivo* 22 de enero de 2018.
6. ↑   Empordà. «Yasmina Alcaraz fa història a la Copa de la Reina xiulant la final amb tres dones» *www.emporda.info*.
7. ↑   «Yasmina Alcaraz y Miguel A. Pérez en los Juegos del Mediterráneo» *www.clubdelarbitro.com*.
8. ↑   «¡Histórico! Tres mujeres dirigirán hoy un partido masculino de LEB Oro» *Mundo Deportivo* 18 de diciembre de 2018.
9. ↑   «Tres mujeres arbitrarán a la vez tanto en la LEB Oro como en la Liga DIA» *Mundo Deportivo* 16 de noviembre de 2018.
10. ↑   «Federació Catalana de Basquetbol» *www.basquetcatala.cat*.
11. ↑   Esplais, Bàsquet.  (dijous, 21 de novembre de 2013). «Bàsquet Esplais: Reconeixament Ajuntament Castelló» *Bàsquet Esplais*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q65493496
* Commonscat Multimedia: Yasmina Alcaraz / Q65493496

---

 |

* Wd Datuak: Q65493496
* Commonscat Multimedia: Yasmina Alcaraz / Q65493496